62022CO0174_INF
Ordonanța Curții (Camera a șaptea) din 1 decembrie 2023 –EV (Precursorii drogurilor)
(Cauza C‑174/22) (
1
)
„Trimitere preliminară – Articolul 99 din Regulamentul de procedură al Curții – Precursorii drogurilor – Decizia cadru 2004/757/JAI – Articolul 2 alineatul (1) litera (d) – Persoană implicată în transportul și distribuția de precursori utilizați pentru producerea sau fabricarea ilicită de droguri – Regulamentul (CE) nr. 273/2004 – Substanțe clasificate – Articolul 2 – Noțiunea de «operator» – Articolul 8 alineatul (1) – Împrejurări care sugerează că substanțe clasificate pot fi deturnate către fabricarea ilicită de stupefiante sau de substanțe psihotrope – Obligația de notificare a acestor împrejurări – Noțiunea de «împrejurare» – Conținut”
1.
Întrebări preliminare – Răspuns care poate fi în mod clar dedus din jurisprudență – Aplicarea articolului 99 din Regulamentul de procedură
[art. 267 TFUE; Regulamentul de procedură al Curții, art. 99]
(a se vedea punctele 35 și 36)
2.
Apropierea legislațiilor – Controlul comerțului cu precursori de droguri – Regulamentul nr. 273/2004 – Domeniu de aplicare – Persoană care deține, în cadrul unei activități ilicite, substanțe clasificate în Uniune – Excludere – Persoană care a deținut substanțele fără autorizație sau înregistrare – Lipsa incidenței
[Regulamentul nr. 273/2004 al Parlamentului European și al Consiliului, considerentele (1)-(6), și anexa I]
(a se vedea punctele 39-48 și dispozitivul)
Dispozitivul
Regulamentul (CE) nr. 273/2004 al Parlamentului European și al Consiliului din 11 februarie 2004 privind precursorii drogurilor, astfel cum a fost modificat prin Regulamentul (UE) nr. 1258/2013 al Parlamentului European și al Consiliului din 20 noiembrie 2013,
trebuie interpretat în sensul că
nu se aplică unei situații în care persoana deține, în cadrul unei activități ilicite, substanțe clasificate care intră în categoria 3 din anexa I la acest regulament. Nu este pertinentă în această privință circumstanța că această persoană a deținut asemenea substanțe fără autorizație sau înregistrare.
(
1
)	JO C 191, 10.5.2022.